Notele obținute la Evaluarea Națională din 2020 nu vor mai fi publice. Ce trebuie să facă elevii pentru a le vedea.
Ploaia și geometria le-au dat bătăi de cap elevilor care au susținut, astăzi, proba la matematică. Trei elevi au avut o temperatură mai mare de 37,3 grade și au fost trimiși acasă. În premieră, notele elevilor sunt anonime și vor putea fi aflate cu ajutorul unui cod unic.
Proba la matematică a fost o adevărată provocare pentru Irina, care recunoaște că cifrele nu sunt punctul ei forte.Deși nu se așteaptă la o notă mare, este fericită că totuși a scăpat. După examen, fiecare a primit un cod unic, care înlocuiește numele și cu ajutorul căruia își va putea vedea nota.În sfârșit, au apus vremurile când toți aflau nota la examen înaintea ta. Vestea i-a bucurat pe copii, pentru că nu vor mai exista discuții răutacioase din partea colegilor.Trei elevi au avut o temeratură mai mare de 37,3 grade și au fost trimiși acasă, iar patru elevi s-au ales cu nota 1, după ce au fost prinși în timp ce încercau să se inspire din copiuțe."A fost ușor, dar nu am reușit eu să mă concentrez. Nu mă aștept la cine știe ce rezultate la matematică, dar a fost destul de ușor", spune Irina, elevă.Reporter: De ce nu ai putut să te concentrezi?Irina, elevă: Nu știu, din cauza emoțiilor."Abia aștept să scap de matematică. Oricum, la liceu nu o să mai fac matematică, o să mă duc la științe sociale", adaugă Irina.